Jeg lægger mig så trygt til ro
Jeg lægger mig så trygt til ro 
som fuglen hist i skove, 
thi du min Gud, du våger jo 
for mig når jeg vil sove! 

Hav tak for dagen lys og klar 
for hver dens lys og glæde! 
Hjælp alle dem som smerter har, 
trøst alle dem som græde! 

Hold i din varetægt, o Gud! 
mig selv og mine kære 
og styrk mig, så jeg dine bud  
kan tro og lydig være! 

Salmer
Carl Nielsen komponist
Christian Winther forfatter